સ્વામિનારાયણ મહામંત્ર એ માત્ર છ અક્ષરનો શબ્દ નથી. ભગવાનનું વાઙ્મય સ્વરૂપ છે. જ્યારે મંત્રનું આપણે સ્મરણ કરીએ છીએ ત્યારે સીધો સંબંધ ભગવાનની સાથે જોડાય છે. એક વખત કુંડળ ગામમાં અમરા ભગત રાત્રિના સમયે ઢોલિયામાં સૂતા સૂતા પડખાં ફેરવતાં સ્વામિનારાયણ- સ્વામિનારાયણ ભજન કરવા લાગ્યા. આ નાદનો પોકાર શ્રીહરિએ ગઢપુરમાં સાંભળ્યો. મધ્યરાત્રિએ તત્કાળ માણકી ઘોડી ઉપર અસવાર થઈને અમરા ભગતની ડેલીએ ટકોરા દીધા. કમાડ ખોલતાં શ્રી સ્વામિનારાયણ ભગવાનને જોતાં અમરા ભગત તો આભા થઈ ગય. આ કોણ? આંખો ચોળીને સતેજ કરી. “પ્રભુ! આપ? આ સમયે? કેમ પધાર્યાં?”